CELEX: 32014R0875
Language: ro
Date: 2014-08-08 00:00:00
Title: Regulamentul de punere în aplicare (UE) nr. 875/2014 al Comisiei din 8 august 2014 privind clasificarea anumitor mărfuri în Nomenclatura combinată

13.8.2014   
            
            
               RO
            
            
               Jurnalul Oficial al Uniunii Europene
            
            
               L 240/9
            
         REGULAMENTUL DE PUNERE ÎN APLICARE (UE) NR. 875/2014 AL COMISIEI
   din 8 august 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 august 2014.
      
         
            Pentru Comisie,
         
         
            pentru președinte
         
         Martine REICHERTS
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol (așa-numita „placă LED”) într-o carcasă de aluminiu, cu dimensiuni de aproximativ 40 × 40 × 7 cm, care include următoarele componente:
                  
                              —
                           
                           
                              diode electroluminiscente (LED) montate pe o placă cu circuite imprimate, cu o densitate a pixelilor de 72 × 72 și o luminozitate de 2 000 cd/m2;
                           
                        
                              —
                           
                           
                              conectori de alimentare (intrare și ieșire);
                           
                        
                              —
                           
                           
                              conectori de date (intrare și ieșire);
                           
                        
                              —
                           
                           
                              suporturi și găuri pentru asamblarea mai multor plăci.
                           
                        Articolul este destinat integrării într-un perete video LED modular. Acesta nu include un procesor video.
                  Placa LED, fie că este sau nu conectată cu alte plăci, nu poate reda imagini video provenite direct dintr-o sursă video. Acesta poate afișa doar semnale provenite de la un procesor video dedicat (așa-numitul „digitizor”), care procesează semnalele și le repartizează pe numărul total de plăci din peretele video LED.
                  Placa, atunci când este conectată cu procesorul video, are capacitatea de a afișa imagini într-un număr mare de culori (281 de miliarde).
                  A se vedea imaginile (1).
               
               
                  8529 90 92
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) de la secțiunea XVI, precum și pe baza textului codurilor NC 8529, 8529 90 și 8529 90 92.
                  Având în vedere caracteristicile sale obiective, cum ar fi prezența suporturilor de montare, conectorii și capacitatea de afișare a imaginilor într-un număr mare de culori, placa LED este destinată conectării cu alte plăci și cu un procesor video extern dedicat dintr-un perete video LED de la subpoziția 8528 59.
                  Semnalul video original este procesat și transferat de procesorul video către peretele video LED. Procesorul video repartizează semnalul video complet pe numărul total de plăci. În cazul în care o placă lipsește sau este defectă, semnalul video nu este afișat complet de peretele video. Prin urmare, fiecare placă este considerată o componentă esențială pentru funcționarea peretelui video LED ca întreg.
                  Clasificarea prin aplicarea notei 2 litera (a) de la secțiunea XVI este exclusă, deoarece placa LED, fie că este sau nu conectată cu alte plăci, nu poate funcționa decât în combinație cu un procesor video. În consecință, clasificarea la poziția 8528 ca monitor sau la poziția 8531 ca aparat electric de semnalizare vizuală este exclusă.
                  Prin urmare, articolul trebuie clasificat la codul NC 8529 90 92 ca alte părți de aparate de la poziția 8528.
               
            
         
      
                  
                     
               
               
                  
                     
               
            
         (1)  Imaginile au un caracter strict informativ.